**Kratak opis projekta „ ŽIVOT PUN SADRŽAJA“**

Udruga umirovljenika Sinj izradila je dokumentaciju potrebnu za provođenje projekta koji smo nazvali „Život pun sadržaja“. Izrađen su dokument Projekt „ Pun sadržaja“ i Proračun projekta.

Zamisao projekta je organiziranje većeg broja aktivnosti s ciljem uključivanja u rad Udruge što većeg broja članova udruge kao voditelje pojedinih aktivnosti, koji bi na taj način volonterskim radom dali svoj doprinos udrugi i zajednici društveno korisnim radom.

Pored toga, prvenstveni cilj projekta je stvaranje mjesta koje bi članovima Udruge i ostalim starijim osobama s područja grada Sinja i okolice, omogućilo socijalizaciju, učenje novih vještina, kontrolu zdravlja, tjelesnu aktivnost, nove spoznaje po raznim aspektima (pravni, socijalni, sigurnosnio, zdravstveni i dr.).

Preduvjet za realizaciju projekta je uređenje prostora u prostorijama udruge na adresi Put Petrovca 1, a kasnije i na adresi Žankova gl.2 u Sinju. U tom smislu već smo pokrenuli široku donatorsku akciju u kojoj smo na više od 25 adresa vodećih hrvatskih privatnih i državnih tvrtki uputili zahtjeve za donaciju .

Naime prenamjenom prostora Udruge na adresi Put Petrovca 1 dosadašnji ured Udruge preseliti ćemo u manju prostoriju, a veću prostoriju bi uredili za potrebe dijele aktivnosti u provedbi projekta.

Aktivnosti koje su planirane projektom:

|  |  |
| --- | --- |
| **RADIONICE** | **PREDAVANJA** |
| Književne večeri | Sigurnost osoba starije životne dobi |
| Radionice ručni radovi | Psihološka samo pomoć |
| Likovna radionica | Sigurnost u prometu |
| Glazbena radionica | Razna zdravstvena predavanja |
| Informatička radionica | Socijalna prava |
| Radionica za fotografiju | Pravnička pitanja |
| Tjelesna aktivnost |  |
| Zabavne igre (kviz, tombola, šah i sl)  |  |
| Filmska popodneva ili večeri |  |
| Dramska radionica |  |

Normalno je da će biti ograničen broj korisnika zbog veličine prostora i trenutne situacije s pandemijom COVID-19, ali ćemo nastojati pojedine aktivnosti organizirati i u drugim prostorima u gradu kad se za njih pokaže veći interes.

Održani su načelni dogovori s dijelom stručnih osoba za provedbu pojedinih aktivnosti, ali još uvijek ima mjesta za nove ideje i za nove provoditelje aktivnosti, stoga smo otvoreni za svaku informaciju i korisni savjet koji moćete pružiti.

Nastojati ćemo na ovim stranicama Udruge redovno izvještavati o svim novostima vezanim za projekt, s kojim smo planirali započeti u ožujku 2021.g., do kada se nadamo da ćemo uspjeti urediti prostor i osigurati dio financisjkih sredstava za početak provedbe projekta